Хезболла Израильдің солтүстігіне 55 зымыран ұшырды
DATE: 18:56, 20 Тамыз 2024 | GMT +5
TITLE: Хезболла Израильдің солтүстігіне 55 зымыран ұшырды
URL: https://kaz.inform.kz/news/hezbolla-izraildn-soltustgne-55-zimiran-ushirdi-619830/
META: DATE: 18:56, 20 Тамыз 2024 | GMT +5
TOTAL WORDS: 218
AUTHOR(S):
TEXT: «Хезболла» сейсенбі күні таңертең Ливаннан Израильдің солтүстігіне 40 зымыран атқылаған. Кейінірек 15 зымыраннан тұратын екінші шабуыл жасады. Израиль армиясы Жоғарғы Галилея мен Голан көгінде «шамамен 55» зымыран ұшырғанын тіркегенін айтып, олардың кейбірінің қағып түсірілгені, қалғандарының адам шығынынсыз ашық аумақтарға құлағаны айтылды. Израиль ақпарат құралдарының хабарлауынша, Жоғарғы Галилея мен Голан көгінде зымыран шабуылын ескертетін автоматты ескерту сиреналары естілген. com/Cm6Im41yMR. — Israel Defense Forces August 17, 2024. «Ұшырулардан кейін көп ұзамай Әскери-әуе күштерінің ұшақтары снарядтар атылған қондырғылардың біріне шабуыл жасады», - делінген армия мәлімдемесінде. Израиль ақпарат құралдары зымырандардың құлауы салдарынан ашық аумақтарда ауқымды орман өрті шыққанын хабарлады. Хезболла Израильдің екі әскери базасына ондаған зымыран ұшырғанын мәлімдеді. Ол Голан жотасы Нафах казармасындағы 210-шы дивизиясының штаб-пәтерін және Ярден казармасындағы 210-шы дивизияның артиллериялық және броньды полктерінің штаб-пәтерін нысанаға алғанын айтты. Топ мәлімдемесінде бұл шабуылдың Израильдің Бекаа аймағындағы түнгі шабуылдарына жауап болғаны баса айтылды. Осылайша, бір күн бұрын Израиль әскерилері Ливанның шығысындағы Бекаа аймағындағы Хезболлаға тиесілі қару қоймаларына шабуыл жасады. Бұл Ливанның шығысындағы Хезболланың ықпалы бар аймақ. Ол Израиль шекарасынан шамамен 100 шақырым жерде орналасқан. Ливанның Денсаулық сақтау министрлігі тоғыз адамның жарақат алғанын айтты. Олардың алтауы ливандық және үшеуі сириялық азамат. com/dbXtOvLCGq. — LTC Nadav Shoshani August 19, 2024. Ливанның оңтүстігіндегі дейрканун аймағына жасалған тағы бір әуе шабуылы кезінде қозғалыстың Ярин аймағындағы зымыран бөлімшесінде маңызды рөл атқарған Хезболла содыры Хусейн Али Хусейн қаза тапты
